Miraklet på Manhattan (1994)

***Miraklet på Manhattan*** (originaltittel: ***Miracle on 34th Street***) er en amerikansk julefilm fra 1994, regissert av Les Mayfield og produsert av John Hughes, som også skrev manus. I hovedrollene spiller Richard Attenborough, Mara Wilson, Elizabeth Perkins, Dylan McDermott og J. T. Walsh. Filmen handler om den hyggelige, gamle mannen Kris Kringle som påstår at han er Julenissen. Han møter en liten jente som har blitt fortalt av sin mor at Julenissen ikke finnes. Etter å ha blitt kjent med Kris, begynner hun likevel å tro at han kanskje forteller sannheten. Filmen er den fjerde nyinnspillingen av originalfilmen fra 1947.

## Handling
Kris Kringle er en blid og hyggelig gammel mann med skjegg, som kaller seg og mener at han er den ekte Julenissen. Han jobber som julenisse på kjøpesenteret Cole's i New York. I løpet av filmen møter han Bob Bedford, Susan Walker og moren hennes, Dorey Walker. Susan, som ikke tror på nissen, ønsker seg en bror og far til jul, og ber Kris om å få det til jul. Samtidig frir Bob til Dorey, men hun takker nei. 

En kveld erter julenissen som tidligere jobbet som nisse på Cole's, Kris, og sier til en del barn at han ikke er nissen. Kris slår han med spaserstokken sin og blir arrestert. Det blir en stor skandale i media. Kris havner i retten, og får Bob til advokat. I retten sverger Kris på at julenissen eksisterer og at han er det. Mange mener også at de tror på nissen, og til slutt vinner Kris og kommer på frifot. Dorey gifter seg med Bob likevel, og skifter navn til Dorey Bedford. Siden får de et stort og fint hus, og det er klart at julenissen kan virkelig gjøre alt.

## Medvirkende
* Richard Attenborough som Kris Kringle, som hevdes å være den ekte Julenissen. Han aksepterer motvillig jobben som julenissen på Cole's, etter at den forrige nissen fikk sparken etter å ha drukket seg full før Thanksgiving-paraden.
* Mara Wilson som Susan Walker, Doreys seks år gamle datter. 
* Elizabeth Perkins som Dorey Walker, Susans mor. Hun er ansvarlig for arrangementene som Cole's arrangerer og er kjæreste med Bryan Bedford. 
* Dylan McDermott som Bryan Bedford, Doreys nabo og kjæreste.
* J. T. Walsh som Ed Collins, en advokat.
* Simon Jones som Donald Shellhammer, en ansvarlig for arrangementene som Cole's arrangerer, som er kjent som sin avslutningsreplikk «Chin-Chin». 
* James Remar som Jack Duff, en av undersåttene til den grådige Victor Landberg.
* Jane Leeves som Alberta Leonard, en annen av undersåttene til den grådige Victor Landberg.
* William Windom som C.F. Cole.
* Robert Prosky som Henry Harper, dommeren som får ansvaret for rettssaken mot Kris. I filmens første scene møter han og barnebarnet hans Kris på gaten, og barnebarnet tror at Kris er den ekte Julenissen.
* Allison Janney som en kvinne som lar seg imponere over julenissen på Cole's, etter at han tipser henne om at hun kan få kjøpt sønnens julegaveønske billigere et annet sted.
* Jack McGee som Tony Falacchi, den opprinnelige julenissen hos Cole's, som får sparken etter å drukket seg full. Senere blir han betalt av Victor Landbergs undersåtter for å provosere Kris til å «overfalle» ham, noe som fører til at Kris blir arrestert.
* Joss Ackland i en ukreditert rolle som Victor Landberg, lederen for billigvarehuskjeden Shopper's Express, som ønsker at Cole's skal gå konkurs, slik at han kan utvide forretningen sin i lokalene deres.

## Referanser


## Eksterne lenker
* 
*